Summit White 2018 GMC Sierra 1500: New Truck for Sale San Antonio - 3GTU2NEC7JG184796
One Simple Price® $46,900
Stock Number G80128 KYK: N-Kaap se Saul sê nee vir rooi tapyte, blou ligte | Netwerk24
Rooftog by kafee op kamera vasgevang
Niemand is al in hegtenis geneem ná ’n rooftog – wat op kringtelevisiebeelde vasgevang is – Maandag in die vroeë oggendure by die Naguil-kafee op Oudtshoorn nie.
Diewe steel gesigsmaskers vir onnies en leerlinge
Gautengse skole het die afgelope paar dae weer deurgeloop onder inbrekers en onder meer persoonlike beskermende toerusting gesteel, wat vir die onderwysers en leerlinge vir die heropening van die skole vir die matrikulante en gr. 7’s aanstaande week bedoel was.
2 vas wat glo wapens op plaas steel
Twee mans wat glo wapens op ’n plaas buite Tzaneen in Limpopo gesteel het, is Maandag in hegtenis geneem.
Holyfield ‘wil Tyson nie by nuwe geveg in boelie’
Die voormalige swaargewig-bokskampioen Evander Holyfield sê hy is reg om ’n derde keer teen Mike Tyson te boks, maar dit klink nie of Tyson in so ’n geveg belangstel nie.
Die Wêreldagentskap teen die gebruik van verbode middels (Wada) is bekommerd dat die Covid-19-pandemie die stryd teen opkikkers skade berokken het.
Kempson sê Pieterse is bate vir rugby in O-Kaap
As die geleentheid hom voordoen, sal hy nie huiwer om Barend Pieterse as konsultant by die Southern Kings te gebruik nie, sê Robbi Kempson, dié span se waarnemende hoofafrigter.
WVF: Covid-19-eise vir Mei nou oop
Ondernemings wat weens die Covid-19-inperking nie hul werknemers ten volle kan betaal nie, kan van Woensdag aansoek doen vir Mei se Covid19Ters-betalings.
Kommer oor krag terwyl koue op SA toesak
Net toe ’n kouefront op die land toesak, reën, sneeu en sterk wind inkluis, pleit Eskom by Suid-Afrikaners om krag te bespaar.
2 gesogte eiendomme in Clifton opgeveil
Diegene wat droom van ’n huisie by die see, met die regte Clifton-adres daarby, kan solank hul tande slyp vir twee eksklusiewe eiendomme wat in Junie hier opgeveil word.
Wie is die mooiste skoonheid agter die masker?
En ons kroon jou – jammer, masker jou – as die wenner!
Aardklop gekanselleer: Potch verloor R49 m.
Potchefstroom gaan vanjaar sowat R49 miljoen verloor noudat die Aardklop Nasionale Kunstefees weens die Covid-19-pandemie gekanselleer is.
Pixar maak deure oop met gay hoofkarakter
Pixar, ’n ateljee wat deur die animasiereus The Walt Disney Company besit word, het vir die eerste keer in Disney-geskiedenis ’n rolprent vervaardig met ’n gay hoofkarakter.
Dokters samel geld in vir dié wat siekes tuis verpleeg
’n Groep huisdokters het met ’n geldinsamelingsveldtog begin om beskermende toerusting en opleiding te verskaf aan gesondheidswerkers wat tuis na mense met Covid-19 moet omsien.
KYK: N-Kaap se Saul sê nee vir rooi tapyte, blou ligte
Deur Charné Kemp 22 Mei 2019 21:39
Alle rooi tapyte en blouligbrigades sal voortaan vir hom en sy kabinet verbode wees, het dr. Zamani Saul, nuwe Noord-Kaapse premier, Woensdag in Kimberley in sy inhuldigingstoespraak gesê.
Dit laat net die Noord-Kaapse polisiekommissaris wat ’n bloulig-gevolg in dié uitgestrekte provinsie sal gebruik.
Saul is saam met 29 ander partyverteenwoordigers deur regterpresident Pule Tlaletsi van die Noord-Kaap as wetgewerlede ingehuldig.
Saul het ’n gebed aangehaal waarin hy God verskoning vra vir “selfsug en arrogansie”.
Dr. Zamani Saul is Woensdag as nuwe Noord-Kaapse premier ingehuldig. Foto: Charné Kemp
Dr. Zamani Saul luister na sy benoeming as Noord-Kaapse premier. Foto: Charné Kemp
Hy het ook hulp versoek om “ ’n lig te wees wat helder in donker plekke skyn en ’n brug vir mense in nood te wees”.
“Help ons in die Noord-Kaapse wetgewer om eerbare en beter diensknegte te wees.”
Sy woorde het luide toejuiging van die sowat 2 000 teenwoordiges in die Mittah Seperepere-konferensiesaal uitgelok.
“Ek wil baie graag saam met die opposisiepartye werk om ’n beter samelewing te skep. Ek het met ons verkiesingsveldtog in die droë wildernis van die Kalahari oorgebly, die bruisende Augrabies-waterval beleef, die samevloeiing van die Vaal- en Oranjerivier bewonder en is in die wolklose hemelruim van die Karoo verwelkom. Ons mense het gesê hulle verlang na ’n moderne, groeiende en suksesvolle provinsie. Dít is ons mandaat vir die volgende vyf jaar.
Dr. Zamani Saul se ma, Nodayephi Saul, was ook in die gehoor waar hy as Noord-Kaapse premier ingehuldig is. Foto: Charné Kemp
“My administrasie sal nie deur politieke hooghartigheid gekenmerk word nie. As premier sal ek steeds na winkels, restaurante, die gimnasium en kerk gaan sonder ’n gevolg van blou ligte en rooi tapyte wat uitgerol word. “Staatsprotokol sal nie verhinder dat ek met gewone mense, vriende en kamerade sal saamkuier nie. Politici is nie koninklikes nie, maar aktiviste. Alle staatshulpbronne moet vir die mense gebruik word.”
Saul sê hy sal sy taak met ’n onwrikbare gewete en nederigheid verrig.
“Ons het ’n enorme verantwoordelikheid om die maatskaplike uitdagings te pak. Die sesde administrasie sal hard werk, vernuwend dink en groot veranderinge meebring.
“As die kind van ongeletterde ouers (’n huiswerker en werker), het ek in ’n informele nedersetting in Petrusville grootgeword. Vandag is ek ’n voorbeeld van die eindelose moontlikhede in Suid-Afrika.”
Dr. Zamani Saul, nuwe Noord-Kaapse premier, by Newrene Klaaste, speaker, en Mangaliso Matika, adjunkspeaker.Foto: Charné Kemp
Dr. Zamani Saul, Noord-Kaapse premier, lag toe Shadrack Tlhaole, die EFF se provinsiale voorsitter, sy helm op sy kop wou sit. Foto: Charné Kemp
Hy het die ANC en sy familie vir hul ondersteuning bedank.
Newrene Klaaste, nuwe speaker, het ’n gelag ontlok toe sy die EFF die “Ekonomiese Vryheidsfront” genoem en daarop etlike kere verskoning gevra het. Shadrack Tlhaole, die EFF se provinsiale sekretaris, het haar verskoning glimlaggend aanvaar.
Aubrey Baartman, EFF-voorsitter, en Danie Coetzee, VF Plus-LW, het hul eedsverklarings in Afrikaans afgelê, en Tlhaole en Kesholohetse Lepolesa, EFF-LW, in hul moedertaal.
Die adjunkspeaker is Mangaliso Matika wat verlede jaar te midde van protesaksie en onder groot druk as burgemeester van Kimberley bedank het.
Andrew Louw, DA-leier, word as wetgewerlid ingehuldig. Foto: Charné Kemp
Danie Coetzee van die VF Plus word as Noord-Kaapse LW deur regterpresident Pule Tlaletsi ingehuldig.Foto: Charné Kemp
Meer oor: Dr. Zamani Saul | Kimberley | Noord-Kaap | Rooi Tapyt | Inhuldiging | Politiek | Nuwe Premier
Winde: Nou lê groot werk voor as premier
Strate om Loftus dán gesluit vir inhuldiging
Hier is nuwe parlementêre leiers
Agterstand in toetse ‘kortwiek stryd teen Covid-19’
Tyd ná pandemie ‘kans vir nuwe strukture’
Zuma betreur staat se optrede in sy korrupsie-verhoor
DAG 61: SA amper by 25 000-kerf
Tekort aan diesel in SA